มันนี่ทูเดย์
ธสน.ให้กู้อาม่า มารีน
4 ต.ค. 2559

ธสน.ให้กู้อาม่า มารีน
นายพิศิษฐ์ เสรีวิวัฒนา กรรมการผู้จัดการ ธนาคารเพื่อการส่งออกและนำเข้าแห่งประเทศไทย (ธสน.) เปิดเผยว่า ธสน.ได้สนับสนุนเงินกู้เพื่อซื้อเรือขนส่งน้ำมันและเคมี วงเงิน 12.15 ล้านเหรียญสหรัฐ ให้แก่บริษัท อาม่า มารีน เพื่อส่งเสริมการขยายกองเรือขนส่งน้ำมันและเคมีของไทยให้ทัดเทียมระดับสากลและขยายตลาดหรือเส้นทางใหม่ที่มีศักยภาพสูง เป็นส่วนสำคัญในการเคลื่อนย้ายสินค้าประเภทน้ำมันและเคมีป้อนภาคอุตสาหกรรมประเทศต่างๆ
พร้อมเพย์เสร็จ 31 ต.ค.
นายอภิศักดิ์ ตันติวรวงศ์ รมว.คลัง ยืนยันว่า ระบบพร้อมเพย์จะสามารถเปิดให้ประชาชนใช้บริการได้ตามแผนภายในวันที่ 31 ต.ค.นี้ เชื่อว่าเมื่อเปิดให้บริการแล้วระบบจะมีความพร้อมและไม่มีอะไรเป็นปัญหาอย่างแน่นอน สำหรับกรณีหน่วยงานที่รับผิดชอบขอขยายการใช้เครื่องรับบัตรเครดิต (อีดีซี) นั้น ยังไม่จำเป็นต้องเลื่อนแผนการใช้พร้อมเพย์ออกไป เพราะมีเวลาเหลือถึงสิ้นปีในการติดตั้งอีดีซี แต่ก็กำชับให้ดำเนินการตามแผนเดิมไปก่อน